**VAIHTOTYÖTÄ KOSKEVAT VAATIMUKSET**

**Rataverkonhaltijan ohje vaihtotyöstä**

**Liikennöitävien rataosien sekä niillä käytettävien olennaisten ratalaitteiden kuvaus**

**Yleiset liikennöintiä koskevat ominaispiirteet**

1. Haminan terminaalin rataosuuksilla ei ole nousuja tai laskuja.

2. Tiedot vaihtotyöalueen raiteistosta**,** raidekartta liitteenä

3.Vaihtotöissä suurin sallittu nopeus on 20 km/h

4. Tiedot ohjaus-, hallinta- ja merkinantojärjestelmästä

Raiteiden 444 ja 445 opastevalot ilmaisevat, milloin vaihtotyö raiteiden purkupaikoille on mahdollista ja sen milloin vaihtotyö ei ole mahdollista. Valoissa vihreän valon palaessa voi rautatieliikenteen harjoittajan yksikkö liikennöidä kyseisen raiteen purkupaikalle, punaisen palaessa liikennöinti on kielletty.

Vika- ja häiriötilanteissa liikkumisesta sovitaan erikseen rautatieliikenteen harjoittajan ja Nesteen välillä.

**Vaihtotyön suorittaminen**

Vaihtotyötä ei saa tehdä ilman vaihtotyötilausta.

Rautatieliikenteen harjoittaja ilmoittaa Nesteelle raiteille 444 - 445 toimitettavista vaunuista. Neste ilmoittaa rautatieliikenteen harjoittajalle soittamalla kun vaunut on noudettavissa. Rautatieliikenteen harjoittaja toimittaa vaunut raiteille Nesteen osoittamalla tavalla.

Mikäli rautatieliikenteen harjoittajan yksiköllä on tarvetta käyttää Nesteen raidetta 446, on Sataman tai ratapihatyön ohjaajan aina ilmoitettava Nesteen edustajalle tarpeesta puhelimitse (puh. 050 458 1001 tai 050 458 1510 Nesteen työskentelyaikoina). Nesteen edustaja antaa suullisesti luvan ja kirjaa tapahtuman päiväkirjaan, jolloin yksikölle voidaan taata turvallinen liikennöinti.

Rautatieliikenteen harjoittaja voi tehdä vaihtotöitä raiteella 444 ja 445 Nesteen työajan ulkopuolella.

Alueella olevat palotiet sekä tasoristeykset on pidettävä vapaana.

Mikäli välejä vaunuroikkaan joudutaan vetämään, vaihtotyöhenkilöstö suorittaa välien irrottamisen, purkaja on vaihtoa tehtäessä työajan puitteissa paikan päällä opastamassa vaunujen sijoittelussa purkuvarsien kohdalle (esim. 8-akseliset vaunut).

Neste vastaa terminaalin puhtaudesta. Purkajat ilmoittavat ratapihaohjaukseen heti suullisesti ja purkaustiedotteessa likaisista purkupaikoista. Rautatieliikenteen harjoittaja ilmoittaa Nesteen purkajille suullisesti puh. 050 458 1001 havaitessaan vaihtotyötä haittaavan epäpuhtaiden raiteella. Tarvittaessa Nesteeltä on saatavissa tarvittavat suojavarusteet tällaisen tapauksen varalta.

Rautatieliikenteen harjoittaja varmistaa kaluston paikallaan pysymisen pysäytyskengillä.

**Viestintä vaihtotyön tilaamisessa**

Operointikieli vaihtotyön tilaamisessa on suomi.

Neste, Haminan terminaalin vaihdon tilaamisessa käytettävä viestintä:

1) Tunnistautuminen NESTE Hamina, Vaihdon tilaajan nimi

2) Viesti Raide no ja vaihtoa koskevat tiedot

3) Viestin toistaminen Rautatieliikenteen harjoittaja toistaa viestin sisällön kohdassa 2)

4) Vahvistaminen Neste vahvistaa viestin

**RATATYÖTÄ KOSKEVAT VAATIMUKSET**

**Ratatyön turvaaminen**

Ratatyöhön on oltava rataverkon haltijan lupa.

Raiteella tehtävä työ, joka ei vaikuta radan rakenteisiin:

Raiteilla 444, 445 on ratatyön aikana punaiset opastinvalot. Nesteen rataosuuksilla, joita ei ohjata opastinvaloilla: terminaali ilmoittaa puhelimitse ratapihaohjaukseen radalla tehtävästä työstä.

Radan rakenteisiin vaikuttava kunnossapitotyö:

* asetetaan raiteelle SEIS-levyt,
* vaihteet lukitaan siten, että liikenne estyy
* tai käytetään suistajaa (raiteensulku)

Ratatyön ja liikennöitävän alueen suojaaminen: raiteella ei liikennöidä, jos ATU ei täyty (2,5 m raiteen keskeltä)

**TERMINAALIN ALUEELLA KÄYTETTÄVÄT TURVALLISUUSVÄLINEET**

**Kaasunilmaisimet**

ATEX - hyväksymättömän laitteen vienti terminaalin purkausalueelle tilaluokkien 0 ja 1 sisälle on kielletty.

Nesteen Haminan terminaalin aitojen sisäpuolella on käytettävä yhtiön kaasunilmaisimia seuraavasti:

* Raiteella 445 pohjoispäässä on laatikko, josta vaihtotyöhenkilöstö ottaa terminaalissa työskentelyn ajaksi kaasunilmaisimen käyttöönsä, laatikossa myös käyttöohje
* Ilmaisinta on pidettävä esillä, esim. taskun ulkopuolella tai valjaissa
* Ilmaisin piippaa parin minuutin välein merkiksi toimimisesta. Ilmaisimella mitataan propaanin(C3H8), hapen(O2), rikkivedyn(H2S) sekä hiilimonoksidin eli häkän(CO) pitoisuuksia
* Jos laite hälyttää, otetaan yhteys purkajiin numeroon 050 458 1001 ja he selvittävät hälytyksen syyn (laite on herkkä ja esim. hengityksen hiilidioksidi voi laukausta hälytyksen, joten älä pidä lähellä suuta)

**Vaadittavat henkilösuojaimet**

Kaikilla terminaalialueilla ja niihin liittyvillä rakennustyömailla on käytettävä **vähintään**:

|  |  |  |
| --- | --- | --- |
| **Suojain** | **Vaatimus** | **Standardi vaatimus** |
| Suojakypärä | Yhtiön ja henkilön nimi näkyvissä. Kypärä on oltava leukahihnalla kiinnitettynä | SFS-EN 397 tai EN 12942 |
| Silmäsuojaimet | Estettävä sivulta tulevat roiskeet | SFS-EN 166 ja mekaaninen lujuus F |
| Suojavaatetus | Suojaa vartalon ranteista nilkkoihin | Materiaalivaatimus:  SFS-EN 340 suojavaatteiden yleiset vaatimukset  EN-ISO 11612 tulelta ja kuumuudelta suojaava vaatetus  SFS-EN 471 luokan 2 näkyvä varoitusvaatetus  SFS-EN 1149-5 antistaattisuus |
| Turvajalkineet | Suojaavat koko jalkaterää | SFS-EN 345 S3 luokka |
| Kuulonsuojaimet | Käytettävä merkityillä alueilla ja kohteissa, joissa melutaso > 85 dB  Laki: 26.1.2006/85 | SFS-EN 352  SFS-EN 458 valinta-, käyttö- ja huolto-ohjeet |
| Suojakäsineet | Käsien suojaus työtehtävän tai vaaran mukaan |  |

**HÄTÄTILANTEET**

Hätätilanteessa hälytä apua numerosta 112. Ilmoitus annetaan sataman portille heti hätäilmoituksen jälkeen, puh. 040 5906562.

Hätätilanteessa poistuminen terminaalin purkausalueelta tapahtuu etelä- tai pohjoispäästä (raide 444). Raiteilta 445 ja 446 poistumistiet ovat etelä- ja pohjoispäästä sekä länsipuolen aidan porteista (2 kpl).

Poikkeama- ja vaaratilanteet

Nesteen henkilöstön havaitessa poikkeaman, joka vaikuttaa rautatieliikenteen harjoittajan toimintaan tai tarvitaan vaunujen siirtoa pois alueelta, on kyseisen henkilön välittömästi ilmoitettava sekä rautatieliikenteen harjoittajan ratapihaohjaukseen (tai sen toiminta - aikojen ulkopuolella Kymijoen kaukoon puh. 0455670103201) että omalle esimiehelle tapahtuneesta puhelimitse. Jatkotoimenpiteistä sovitaan tapauskohtaisesti.

Rautatieliikenteen harjoittajan vaihtotyöhenkilön havaitessa Nesteen alueella poikkeama- tai vaara-tilanteen, on kyseisen henkilön välittömästi ilmoitettava asia ratapihaohjaukselle radiolla, josta asia saatetaan yhtiön edustajan tietoon (puh. 050 4581001 tai 050 4581510). Jatkotoimenpiteistä sovitaan tapauskohtaisesti.

Nesteen terminaalin alueella tapahtuneesta tai havaitusta vaihteen aukiajosta, vaihtotyövauriosta, rata- tai turvalaitevauriosta on Nesteen heti ilmoitettava Sataman luvanantajalle ja ratapihatyön ohjaajalle.